เรื่องร้องเรียน (ร้องเรียน) วันที่ 2023-10-04 15:11:55 — แขวงท่าข้าม เขตบางขุนเทียน กรุงเทพมหานคร
เรียน ผู้ว่าราชการกรุงเทพมหานคร

ตามที่นายอาทรได้มีหนังสือร้องถึงผู้ว่าราชการกรุงเทพมหานครกล่าวหาข้าพเจ้านายสมนึกได้ทำสัญญาเช่าและค้างค่าเช่าบ้านเลขที่45/238หมู่บ้านศุภาลัยเบลล่า ซ.ทิวลิป19 ต.พันท้ายนรสิงห์ อ.เมือง จ.สมุ ทรสาคร โดยให้ดำเนินการวินัยกับทางข้าพเจ้านั้น
 
ซึ่งเรื่องดังกล่าวสำนักงานเขตบางขุนเทียนได้ทำการตรวจสอบและเรียกข้าพเจ้าไปสอบปากคำซึ่งข้อกล่าวหาดังกล่าวมิได้เป็นความจริงแต่เกิดจากกรณีที่นายอาทรยินยอมให้ใช้ชื่อของตนเองเป็นผู้ซื้อบ้านที่พิพาทแทนนายสมนึก โดยที่นายสมนึกเป็นผู้ชำระค่าเช่าซื้อ ค่าจองและค่าทำสัญญา ค่าโอนที่ดิน ดังนั้นข้อตกลงที่นายอาทรลงชื่อเป็นผํูรับโอนที่ดืนและบ้านเลขที่45/238 หมู่บ้านศุภาลัยเบลล่า ซ.ทิวลิป19 ต.พันท้ายนรสิงห์ อ.เมือง จ.สมุทรสาคร แทนนายสมนึกซึ่งบ้านและที่ดินจึงมิใช่ของนายอาทรแต่เป็นบ้านและที่ดินของข้าพเจ้า อันเป็นการกระทำในเรื่องตัวการและตัวแทนตามประมวลกฎหมายแพ่งและพาณิชย์ 

ดังนั้นการที่นายอาทรได้มีหนังสือร้องเรียนข้าพเจ้า เป็นการแจ้งข้อความเรื่องร้องเรียนอันเป็นเท็จ ข้าพเจ้าไม่เคยทำสัญญาเช่าบ้านหรือค้างชำระค่าเช่าตามที่นายอาทรกล่าวหา 

จึงแสดงให้เห็นว่าข้อร้องเรียนดังกล่าวกระทำโดยมิชอบมีวัตถุประสงค์ให้ผู้บังคับบัญชาเข้าใจข้าพเจ้าผิดและลงโทษข้าพเจ้าอันเป็นการใช้ข้อความหรือข้อเท็จจริงที่มิได้มีอยู่จริง ส่งผลให้ข้าพเจ้าเสียชื่อเสียง ถูกดูหมิ่นหรือถูกเกลียดชัง

จากเหตุผลดังกล่าวข้างต้น ข้าพเจ้าจึงขอให้ผู้ว่าราชการกรุงเทพมหานคร ตรวจสอบการกระทำของนายอาทรว่ากระทำความผิดตามกฎหมาย กฎ ก.ก.ว่าด้วยการดำเนินการทางวินัย พ.ศ.2565 หรือไม่ หากพบการกระทำความผิดขอให้ดำเนินการตามกฎหมายอย่างเด็ดขาดต่อไป

 จึงเรียนมาเพื่อโปรดพิจารณา